Need ja teised sõbralikud suvesoovitused siit. Jah, ka bussireisile tuleb kõvasti lugemist kaasa võtta, mõistsin ma nüüd. Naeran alati Tarmo üle, kes tarib kaasa hunnikute viisi raamatuid, videoid ja plaate. Aga ise olin täiesti plindris, kui mu paks raamat Läti motellis ootamatult otsa sai. Säärane jõudlus tuli mulle täieliku üllatusena. Mulle, kes ma mai algusest juuni keskpaigani olin läbi lugenud üheainsa teose. Olin hommikustes pakkimistõmblustes "Siidi", mis on hea ja õhuke, kotist välja jätnud. Nagu pärast selgus, põrandale vedelema.